
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 885 

21 Οκτωβρίου 1997 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων για την κατα¬ 
σκευή έργων ενίσχυσης της ύδρευσης της Πρω¬ 
τεύουσας από τον Εύηνο- Υδραγωγείο Ευήνου 
«περιοχή ζώνης του φράγματος στο αριστερό 
αντέρεισμα», κατολίσθηση Αγ. Δη μητριού χ. θ. 
70+458, στο Νομό Αιτωλοακαρνανίας. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
του Δήμου Περιστεριού (Ν. Αττικής). 2 


ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται επί της οδού Φιλοκλέους Γεωργιάδου στην 
Σκιάθο και καθορισμός ειδικών όρων και περιορι¬ 
σμών δόμησης αυτού. 3 

Καθορισμός γραμμής δόμησης στην ιδιοκτησία 
Διονυσίου και Αντωνίου Ανδριτσάκη στη Γέφυρα 
Μονεμβασιας Ν. Λακωνίας. 4 


ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1090 753 /6324/0010 (1) 

Αναγκαστική απαλλοτρίωση ακινήτων για την κατασκευή 
έργων ενίσχυσης της ύδρευσης της Πρωτεύουσας α¬ 
πό τον Εύηνο- Υδραγωγείο Ευήνου «περιοχή ζώνης 
του φράγματος στο αριστερό αντέρεισμα», κατολί¬ 
σθηση Αγ. Δημητρίου χ. 8. 70+458, στο Νομό Αιτωλο¬ 
ακαρνανίας. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστι¬ 


κών απαλλοτριώσεων» σε συνδυασμό με τις διατάξεις του 
Β. Δ/τος 139/1971 «περίτης αρμοδιότητας των Νομαρχών 
προς κήρυξιν αναγκαστικών τινών απαλλοτριώσεων». 

2. Τις διατάξεις του άρθρου 5 του Α.Ν. 1835/51 «περιέρ¬ 
γων υδρεύσεως των Αθηνών Πειραιώς Περιχώρων». 

3. Την Δ6/21517 Π.Ε./19.1.1993 έγκριση μελέτης περι¬ 
βαλλοντικών επιπτώσεων κλ.π. 

4. Το υπ’ αριθ. 87742/7238/5.9.97 έγγραφο του Υπουρ¬ 
γείου Γ εωργίας. 

5. Την 1107147/1239/0006Α/4.10.1996 (Φ.Ε.Κ. 922/ 
7.10.1996 τ.Β'.) κοινή απόφαση του Πρωθυπουργού καιτου 
Υπουργού Οικονομικών, σχετικά με αναθεση αρμοδιοτήτων 
στους Υφυπουργούς Οικονομικών, αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την 
«κατασκευή έργων ενίσχυσης της ύδρευσης της 
Πρωτεύουσας από τον Εύηνο - Υδραγωγείο Ευήνου 
«περιοχή ζώνης του φράγματος στο αριστερό 
αντέρεισμα», κατολίσθηση Αγ. Δημητρίου χ.θ. 70+458, έ¬ 
κτασης συνολικού εμβαδού 85,908,40 μ 2 που βρίσκεται 
στο Νομό Αιτωλακαρνανίας και εικονίζεται με κλίμακα 
1:500 αριθ. σχεδίου Ε27 κτηματολογικό διάγραμμα και 
στον αντίστοιχο κτηματολογικό πίνακα τα οποία έχει συ- 
ντάξει η Ανάδοχος Μελέσις ΘΡ. ΙΤ. Αν. ΕνίΝΟδ ΙΛΛ και έ¬ 
χει θεωρήσει ο Προϊστάμενος της ΕίΥΔΕ/ΟΣΥΕ Τμήματος 
Ναυπάκτου του Υπουργείου Περιβάλλοντος, Χωροταξίας 
και Δημοσίων Έργων, Π. Νεμπάνης στις 12.8.1996. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Παπαντώνης Αθανάσιος, 2) Ζια- 
μπάρας Ιωάννης, 3) Κατσίκα Αικατερίνη κλ.π 

Η απαλλοτρίωση κηρύσσεται υπέρ του Δημοσίου και με δα¬ 
πάνη του Δημοσίου που θα ανπμετωπισθεί με δαπάνες του 
προγράμματος Δημοσίων Επενδύσεων για έργα Ύδρευσης 
- Αποχέτευσης αρμοδιότητας Γενικής Γραμματείας 
Δημοσίων Έργων (αριθμός έργου 9076009/ΣΑΕ 076). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 1997 

ο; υπουργοί 

ΥΦΥΠΟΥΡΓΟΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΔΡΥΣ Κ. ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Π ΟΛΕΟΔΟΜ ΙΑ 

ΔΙΑΤΑΓΜΑΤΑ 


( 2 ) 

Τροποποίηση του εγκεκριμένου ρυμοτομικού σχεδίου 
του Δήμου Περιστεριού (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Τις διατάξεις των άρθρων 3, 9, 29 και 70 του από 17.7. 
1923 Ν. Διατάγματος «περί σχεδίωνπόλων κ.λπ.» (Α228) ό¬ 
πως μεταγενέστερα τροποιήθηκαν και συμπληρώθηκαν. 

2. Τις διατάξεις του άρθρου 99 (παρ. 3) του Ν. 
1892/1990 «Για τον εκσυγχρονισμό και την ανάπτυξη και 
άλλες διατάξεις» (Α’ 101), όπως αντικαταστάθηκε με την 
παρ. 2 του άρθου 7 του Ν. 2052/1992 «Μέτρα για την αντι¬ 
μετώπιση του νέφους και πολεοδομικές ρυθμίσεις» (Α’ 
94). 

3. Τις διατάξεις των άρθρων 3, 7,8,9 και 16 (παρ. 1)του 
Ν. 1577/1985 «Γενικός Οικοδομικός Κανονισμός» (Α’ 210), 
όπως τροποποιήθηκαν με το άρθρο 13 (παρ. 1, 2, και 3) 
του Ν. 1647/1986 «Οργανισμός Κτηματολογίου και 
Χαρτογραφήσεων Ελλάδας (ΟΚΧΕ) και άλλες σχετικές 
ρυθμίσεις» (Α’ 141) και το άρθρο 1 (παρ. 3, 4) του Ν. 
1772/1988 «Τροποποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (Α’ 91). 

4. Τις διατάξεις του άρθρου 29 Α του Ν. 1558/1985 
«Κυβέρνηση και Κυβερνητικά Όργανα» (Α' 137) όπως αυ¬ 
τό προστέθηκε με το άρθρο 27 του Ν. 2081/1992 (Α' 154) 
και αντικαταστάθηκε με την παρ. 2α του άρθρου 1 του Ν. 
2469/1997 (Α 38). 

5. Την 28179/838/28.2.1989 (Δ 332) απόφαση του 
Αναπληρωτή Υπουργού Περιβάλλοντος, Χωροταξίας και 
Δημοσίων Έργων «Έγκριση Γενικού Πολεοδομικού 
Σχεδίου (Γ. Π. Σ.) του Δήμου Περιστεριού (Ν. Αττικής) ό¬ 
πως αναδημοσιεύθηκε με την 250/14/4.1.1996 (Δ 109) και 
τροποποιήθηκε με την 55862/2274/8.4.1992 (Δ 439) από¬ 
φαση Υπουργού Περιβάλλοντος Χωροταξίας και 
Δημοσίων Έργων. 

6. Την 708/1994 γνωμοδότηση του δημοτικού συμβου¬ 
λίου Περιστεριού (Ν. Αττικής). 

7. Τις 724/1996 και 39/1997 γνωμοδοτήσεις του 
Κεντρικού Συμβουλίου Χωροταξίας Οικισμού και Περι¬ 
βάλλοντος. 

8. Το γεγονός ότι από τις κανονιστικές διατάξεις του δια¬ 
τάγματος αυτού δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

9. Την 325/1997 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου Δήμου Περιστεριού (Ν. Αττικής) και ειδικότε¬ 
ρα στην περιοχή «Σπαστήρας» των πολεοδομικών ενοτή¬ 
των 14-15 με την μετατόπιση οικοδομικών - ρυμοτομικών 
γραμμών, κατάργηση τμημάτων οδών, έγκριση τμήματος 
οδού, πεζοδρόμων, χαρακτηρισμό οδών ως πεζοδρόμων, 
τη δημιουργία νέων οικοδομικών τετραγώνων, τον καθο¬ 
ρισμό χώρου αναψυχής και άθλησης, εκκλησιαστικού χώ¬ 
ρου, κοινοχρήστου χώρου - πρασίνου, κοινοχρήστου χώ¬ 
ρου, όπως οι παραπάνω ρυθμίσεις φαίνονται στο σχετικό 


πρωτότυπο διάγραμμα σε κλίμακα 1:500 που θεωρήθηκε 
από τον Προϊστάμενο της Δ/νσης Τοπογραφικών 
Εφαρμογών με την 23629/1997 πράξη του και που αντίτυ¬ 
πό του σε φωτοσμίκρυνση δημοσιεύεται με το παρόν διά¬ 
ταγμα. 


Άρθρο 2 

Στο πρόσωπο των οικοπέδων οικοδομημένων ή μη που 
βρίσκονται στην παραπάνω περιοχή καταργείται το προ- 
βλεπόμενο από το εγκεκριμένο σχέδιο προκήπιο όπως 
φαίνεται στο διάγραμμα του άρθρου 1. 

Άρθρο 3 

1. Στο χώρο αναψυχής και άθλησης όπως φαίνεται με 
στοιχεία 1,2, 3, 4, Α, Β, Γ, Δ, 5, 6, 7, 8,9, 10, 11, 12, 1 στο 
διάγραμμα του άρθρου 1 επιτρέπονται: 

- Αθλητικές εγκαταστάσεις. 

- Παιδική χαρά. 

- Κοινόχρηστο πράσινο. 

- Χώροι στάθμευσης αυτοκινήτων μέγιστου εμβαδού 
1.000τ.μ. 

- Αναψυκτήριο και χώροι υγιεινής, μέγιστου εμβαδού 
200 τ.μ. 

- Υπαίθριο θέατρο και κτίριο εξυπηρέτησής του, μέγι¬ 
στου εμβαδού 100 τ.μ. 

2. Στον εκκλησιαστικό χώρο όπως φαίνεται με στοιχεία 
Α, Β, Γ, Δ, Α στο διάγραμμα του άρθρου 1 επιτρέπονται: 

- Ιερός Ναός. 

- Κατασκευή κτιρίου Κέντρου Νεότητας, στο οποίο πε¬ 
ριλαμβάνονται βιβλιοθήκη, αίθουσα πολλαπλών χρήσε¬ 
ων, κυλικείο, χώροι υγιεινής και λοιποί βοηθητικοί χώροι. 

Άρθρο 4 

Οι όροι και περιορισμοί δόμησης καθορίζονται ως εξής: 

α) Για το χώρο αναψυχής και άθλησης: 

- Μέγιστο επιτρεπόμενο ύψος των κτιρίων: πέντε (5) μέ¬ 
τρα. 

β) Για τον εκκλησιαστικό χώρο: 

- Μέγιστο ποσοστό κάλυψης: εξήντα τοις εκατό (60%) 
της επιφάνειας του. 

- Συντελεστής δόμησης 1,60. 

- Μέγιστο επιτρεπόμενο ύψος των κτιρίων: δέκα και μι¬ 
σό (10,50) μέτρα. 

- Πάνω από το μέγιστο επιτρεπόμενο ύψος των κτιρίων 
επιτρέπεται η κατασκευή στέγης μέγιστου ύψους 1,50μ. 

- Κατά την έκδοση της οικοδομικής άδειας για την ανέ¬ 
γερση του Ιερού Ναού και του κτιρίου νεότητος επιβάλλε¬ 
ται ο αρχιτεκτονικός έλεγχος από την αρμόδια Επιχεί¬ 
ρηση Πολεοδομικού και Αρχιτεκτονικού Ελέγχου (ΕΠΑΕ). 

Άρθρο 5 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε την δημοσίευση και εκτέλεση 
του παρόντος διατάγματος. 

Αθήνα, 2 Οκτωβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

ΑβΙθ,. 28895/6015 (3) 

Χαρακτηρισμός ως διατηρητέου κτιρίου που βρίσκεται ε¬ 
πί της οδού Φιλοκλέους Γεωργιάδου στην Σκιάθο και 
καθορισμός ειδικών όρων και περιορισμών δόμησης 
αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α'210), ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29 Α του Ν. 1558/85 
«Κυβέρνηση και Κυβερνητικά Όργανα» (Α' 137) όπως αυ¬ 
τό προστέθηκε με το άρθρο 27 του Ν. 2081/1992 (Α' 154). 

3. Την υπ' αριθμ. 103326/1281/5.12.1996 απόφαση 
«Μεταβίβαση αρμοδιοτήτων του Υπουργού και του 
Υφυπουργού Περιβάλλοντος, Χωροταξίας και Δημοσίων 
Έργων στον Γενικό Γραμματέα και στους Προϊσταμένους 
των Γενικών Διευθύνσεων, Διευθύνσεων και Τμημάτων 
του Υπουργείου Περιβάλλοντος, Χωροταξίας και 
Δημοσίων Έργων πλην Γενικής Γραμματείας Δημοσίων 
Έργων» (1126Β/ 16.12.1996). 

4. Τις διατάξεις της παρ. Β του άρθρου 1 του Π. Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλ¬ 
λοντος, Χωροταξίας και Δημοσίων Έργων» (Α'9). 

5. Την απο 16.5.1996 αιτιολογική εκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Τις από 14.6.1996 (αριθ. πρωτ. 75593/5583/ 
17.6.1996) αντ ιρρήσεις των ενδιαφερομένων. 

7. Τις από 3.12.1996 παρατηρήσεις του τμήματος Πα¬ 
ραδοσιακών οικισμών της Δ/νσης Πολεοδομικού Σχε- 
όιασμού επί των αντιρρήσεων των ενδιαφερομένων. 

8. Το γεγονός οτι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται επί της οδού Φιλοκλέους Γεωργιάδου του Δήμου 


Σκιάθου (Ν. Μαγνησίας), όπως αυτό φαίνεται με μαύρη 
διαγράμμιση στο σχετικό πρωτότυπο διάγραμμα σε κλί- 
μακ 1:500 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 28895/1997 
πράξη του και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

2. Ως διατηρητέο χαρακτηρίζεται το αρχικό κτίριο. 
Μεταγενέστερες προσθήκες που αλλιώνουν το αρχικό 
κτίριο αφαιρούνται μετά από έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

4. Επιτρέπεται η επισκευή ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού η εσω¬ 
τερική διαρρύθμιση καθώς και επεμβάσεις για λόγους 
λειτουργικούς εφόσον δεν αλλοιώνεται ο αρχιτεκτονικός 
χαρακτήρας του διατηρητέου κτιρίου. 

5. Απαγορεύεται η τοποθέτηση φωτεινών επιγραφών 
και διαφημίσεων σε οποιαδήποτε θέση του κτιρίου. 
Επιτρέπεται μόνο η τοποθέτηση επιγραφών περιορισμών 
διαστάσεων που πληροφορούν την τυχόν χρήση των χώ¬ 
ρων του. 

6. Αίτηση για προσθήκη στο διατηρητέο κτίριο, απο- 
στέλλεται από την Πολεοδομική Υπηρεσία στη αρμόδια 
Υπηρεσία του Υπουργείου Περιβάλλοντος, Χωροταξίας 
και Δημοσίων Έργων, με γνωμοδότηση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ),για ει¬ 
δική ρύθμιση σύμφωνα με τις διατάξεις του άρθρου 4 
παρ. 2 του Ν. 1577/85 «ΓΟΚ», (Α’ 220) εφόσον δεν παρα¬ 
βλάπτεται το διατηρητέο κτίριο και ο χώρος που το περι¬ 
βάλλει. 

7. Για οποιαδήποτε επέμβαση στο εξωτερικό ή εσωτε¬ 
ρικό του διατηρητέου κτιρίου, και του περιβάλλοντος χώ¬ 
ρου του καθώς και για την τοποθέτηση επιγραφών, απαι¬ 
τείται η έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από την δη¬ 
μοσίευσή τους στην Εφημερίδα της Κυβερνήσεως. 

Η απόφαση αυτή να δημοσιευθεί σΓην Εφημερίδα της 
Κυβερνήσεως. 

Αθήνα, 30 Σεπτεμβρίου 1997 

Μ εντολή Υπουργού 
Ο Γ ενικός Γ ραμματέας 
Δ. ΣΑΡΑΦΟΓΛΟΥ 

Αοιθ. ΟΙΚ6601 (4) 

Καθορισμός γραμμής δόμησης στην ιδιοκτησία 
Διονυσίου και Ανσωνίου Ανδριτσάκη στη Γέφυρα 
Μονεμβασίας Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις του Ν. 1032/80 «Περί συστάσεως του 
ΥΠ.ΠΕ.ΧΩ.ΔΕ.». 

2. Τις διατάξεις του από 17.7.1923 Ν. Δ/τος «Περί σχε¬ 
δίων πόλεων κλ.π.». 

3. Τις διατάξεις του Ν. 2218/94 - άρθρο 3 παράγρ. 1 και 
άρθρα 30, 39. 

4. Τις διατάξεις του . 2240/94 - άρθρα 5 και 6. 

5. Την υπ’ αριθμόν 15/2.4.95 Απόφαση του Ν.Σ. του Ν. 
Λακωνίας (Φ.Ε.Κ. 363 Δ’/95) «Ψήφιση Οργανισμού Οργά¬ 
νωσης και λειτουργίας της Νομαρχιακής Αυτοδιοίκησης 
Λακωνίας». 

6. Την παράγραφο 7β του άρθρου 6 του Π. Δ. 24.4.85 
(Φ.Ε.Κ. 181 Δ73.5.85) όπως τροποποιήθηκε μεταγενέστερα. 

7. Την από 4.7.97 αίτηση των Διονυσίου και Αντωνίου 
Ανδριτσάκη που συνοδεύεται από το από Ιούνιο 97 με κλί¬ 
μακα 1:100 Τοπογραφικό Διάγραμμα της Αρχ/να Μηχ/κού 
Άννας Παράσχου. 


8. Την υπ’ αριθμ. 81/97 Απόφαση του Κοινοτικού 
Συμβουλίου Μονεμβασίας. 

9. Την από 22.9.97 Γνωμοδότηση του Συμβουλίου 
Χ.Ο.Π. Ν. Λακωνίας (Πράξη 8η, θέμα 5ο), αποφασίζουμε: 

Εγκρίνουμε τη γραμμή δόμησης στην ιδιοκτησία 
Διονυσίου και Αντωνίου Ανδριτσάκη στον Οικισμό 
Γέφυρα Μονεμβασίας Ν. Λακωνίας, όπως αυτή φαίνεται 
με τα στοιχεία (γ, Φ, Ο, X, Ψ, Ω) στο από Ιούνιο 97 
Τοπογραφικό Διάγραμμα της Αρχ/να Μηχ/κού Άννας 
Παράσχου επειδή πληρούνται οι προϋποθέσεις του άρ¬ 
θρου 6 παράγραφος 7βτου από 24.4.85 Π.Δ. (Φ.Ε.Κ. 181 
Δ’) όπως τροποποιήθηκε μεταγενέστερα. 

Κάλυψη δαπάνης: Από την εφαρμογή της παρούσας 
δεν προκύπτει δαπάνη σε βάρος του προϋπολογισμού 
της Κοινότητας Μονεμβασίας. 

Η παρούσα και το συνοδεύον αυτή Τοπογραφικό 
Διάγραμμα να δημοσιευθεί στο φύλλο της Εφημερίδας 
της Κυβερνήσεως. 

Σπάρτη, 2 Οκτωβρίου 1997 
Ο Νομάρχης 

ΓΡΗΓΟΡΙΟΣ ΑΠΟΣΤΟΛΑΚΟΣ 

